b'\n_START_ARTICLE_\nAleksandr Bek\n_START_SECTION_\nBiografia\n_START_PARAGRAPH_\nFill d\'un metge empleat per l\'Ex\xc3\xa8rcit Imperial Rus, Bek es va educar a la seva ciutat natal de Sar\xc3\xa0tov, on va assistir a un Realschule._NEWLINE_Despr\xc3\xa9s de la Revoluci\xc3\xb3 Russa de 1917 i l\'esclat de la Guerra Civil Russa entre els moviments roig i el blanc, es va unir a l\'Ex\xc3\xa8rcit Roig dels bolxevics com a voluntari a l\'edat de setze anys i va comen\xc3\xa7ar a contribuir amb articles al diari divisional el 1919.La seva primera novel\xc2\xb7la, Kurako, completada en honor del destacat obrer metal\xc2\xb7l\xc3\xbargic sovi\xc3\xa8tic Mikha\xc3\xafl Kurako i seguida de les impressions deixades a Bek despr\xc3\xa9s d\'una visita a la ciutat de Kuznetsk, va ser publicada el 1934. Diverses altres obres a l\'estil del realisme socialista es van escriure durant els anys trenta._NEWLINE_A la Gran Guerra Patri\xc3\xb2tica, Bek es va unir a la mil\xc3\xadcia popular de Moscou, a la Divisi\xc3\xb3 d\'Infanteria Krasnopresnenski. Va participar en hostilitats prop de Viazma com a corresponsal de guerra. Com a tal, va ser testimoni de la defensa sovi\xc3\xa8tica de Moscou el 1941.Va produir una de les obres m\xc3\xa9s famoses de la seva vida, Carretera de Volokolamsk, en rus: \xd0\x92\xd0\xbe\xd0\xbb\xd0\xbe\xd0\xba\xd0\xbe\xd0\xbb\xd0\xb0\xd0\xbc\xd1\x81\xd0\xba\xd0\xbe\xd0\xb5 \xd1\x88\xd0\xbe\xd1\x81\xd1\x81\xd0\xb5 el 1944, que mostra l\'heroisme dels defensors de Moscou.El protagonista principal de la hist\xc3\xb2ria \xc3\xa9s l\'heroi de la Uni\xc3\xb3 Sovi\xc3\xa8tica i comandant de batall\xc3\xb3 (m\xc3\xa9s tard coronel de la gu\xc3\xa0rdia i comandant de divisi\xc3\xb3) Bauirjan Momixuli. Carretera de Volokolamsk fou un dels llibres preferits de Fidel Castro i el comandant Che Guevara.Fidel Castro va dir a Norberto Fuentes que "la idea d\'utilitzar l\'amor a la P\xc3\xa0tria per conv\xc3\xa8ncer la gent que em don\xc3\xa9s suport, em va venir despr\xc3\xa9s de llegir la novel\xc2\xb7la"._NEWLINE_Va ser testimoni de la rendici\xc3\xb3 de l\'Alemanya nazi a la Segona Guerra Mundial a Berl\xc3\xadn l\'any seg\xc3\xbcent._NEWLINE_Entre els treballs m\xc3\xa9s famosos dels anys cinquanta i seixanta de Bek s\'inclouen "Diversos dies", en rus: \xd0\x9d\xd0\xb5\xd1\x81\xd0\xba\xd0\xbe\xd0\xbb\xd1\x8c\xd0\xba\xd0\xbe \xd0\xb4\xd0\xbd\xd0\xb5\xd0\xb9 i "La reserva del general Panf\xc3\xadlov, en rus: \xd0\xa0\xd0\xb5\xd0\xb7\xd0\xb5\xd1\x80\xd0\xb2 \xd0\xb3\xd0\xb5\xd0\xbd\xd0\xb5\xd1\x80\xd0\xb0\xd0\xbb\xd0\xb0 \xd0\x9f\xd0\xb0\xd0\xbd\xd1\x84\xd0\xb8\xd0\xbb\xd0\xbe\xd0\xb2\xd0\xb0, tots dos apareguts el 1960 i "Talent (La vida de Berejkov)", en rus: \xd0\xa2\xd0\xb0\xd0\xbb\xd0\xb0\xd0\xbd\xd1\x82 (\xd0\x96\xd0\xb8\xd0\xb7\xd0\xbd\xd1\x8c \xd0\x91\xd0\xb5\xd1\x80\xd0\xb5\xd0\xb6\xd0\xba\xd0\xbe\xd0\xb2\xd0\xb0) de 1956, basada en la vida d\'Aleksandr Mikulin, un important dissenyador de motors d\xe2\x80\x99avions._NEWLINE_La novel\xc2\xb7la "La nova cita", en rus: \xd0\x9d\xd0\xbe\xd0\xb2\xd0\xbe\xd0\xb5 \xd0\xbd\xd0\xb0\xd0\xb7\xd0\xbd\xd0\xb0\xd1\x87\xd0\xb5\xd0\xbd\xd0\xb8\xd0\xb5 de 1965, va ser escrita com una novel\xc2\xb7la en clau centrada en el pol\xc3\xadtic sovi\xc3\xa8tic Ivan Tevossian, que durant el per\xc3\xadode de Stalin com a cap de la Uni\xc3\xb3 Sovi\xc3\xa8tica havia estat nomenat per exercir un paper clau en la direcci\xc3\xb3 de la producci\xc3\xb3 metal\xc2\xb7l\xc3\xbargica sovi\xc3\xa8tica. Malgrat l\'anunci inicial de la publicaci\xc3\xb3 del llibre a les p\xc3\xa0gines de Novi Mir, la novel\xc2\xb7la no es va publicar a la Uni\xc3\xb3 Sovi\xc3\xa8tica fins al 1986, en gran part a causa de les protestes de la v\xc3\xaddua de Tevossian, que es va queixar que l\'obra discutia injustament el aspectes m\xc3\xa9s privats de lavida del seu difunt marit.En conseq\xc3\xbc\xc3\xa8ncia, La nova cita va apar\xc3\xa8ixer per primera vegada a Frankfurt am Main el 1972mi no fou publicada a l\'URSS fins al 1986._NEWLINE_Bek va morir el 2 de novembre de 1972 a Moscou.'